**Všeobecne záväzné nariadenie**

**obce Divina č. 2/2018**

**o spôsobe určenia úhrady a výške úhrady za sociálne služby poskytované**

**Obcou Divina**

Obecné zastupiteľstvo v Divine na základe ustanovenia § 6 zákona č. 369/90 Zb. o obecnom zriadení v znení neskorších predpisov a v zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov sa uznieslo pre toto všeobecne záväzné nariadenie:

**Článok 1**

**Úvodné ustanovenia**

Týmto všeobecne záväzným nariadením (ďalej len „VZN“) sa určuje výška úhrady, spôsob a určenie platenia za poskytovanie sociálnej služby - opatrovateľskej služby podľa ustanovenia § 41 zák. č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“).

**Článok 2**

**Výška úhrady, spôsob a určenie platenia za poskytovanú opatrovateľskú službu**

1. Opatrovateľská služba sa poskytuje v pracovných dňoch v čase od 7:00 do 18:00 hod.

2. Výška úhrady za opatrovateľskú službu je:

|  |  |  |
| --- | --- | --- |
| **Oprávnené fyzické osoby** | **Výška úhrady za opatrovateľskú službu €/hod. – trvalý pobyt v obci** | **Výška úhrady za opatrovateľskú službu – bez trvalého pobytu v obci €/hod.** |
| Klient | **2,00 €** | **3,13 €** |

1. Úhrada za opatrovateľskú službu v kalendárnom mesiaci sa určí ako násobok rozsahu hodín opatrovateľskej služby denne, poplatku za 1 hod. opatrovateľskej služby a počtu pracovných dní, v ktorých bola opatrovateľská služba poskytovaná.

Prijímateľ sociálnej služby sa zaväzuje, že úhradu zaplatí mesačne za kalendárny mesiac, v ktorom sa poskytovala opatrovateľská služba, najneskôr do 5.-ho dňa nasledujúceho kalendárneho mesiaca.

Podkladom na výpočet úhrady je mesačný výkaz o vykonaných úkonoch opatrovateľskej služby, ktorý vlastnoručným podpisom potvrdí prijímateľ sociálnej služby.

Úhradu za opatrovateľskú službu uhradí do pokladne Obecného úradu v Divine alebo na číslo účtu poskytovateľa uvedené v zmluve o poskytovaní sociálnej služby, variabilný symbol: číslo zmluvy, špecifický symbol: mesiac a rok, ku ktorému sa úhrada viaže, v tvare MMRRRR.

**Článok 3**

**Záverečné ustanovenia**

1. VZN bolo prerokované a schválené na 23. zasadnutí Obecného zastupiteľstva Divina dňa 16. 02. 2018, číslo uznesenia: 10/2018.
2. Po schválení a zverejnení toto VZN nadobúda účinnosť dňa 01. 05. 2018.

Dňom účinnosti VZN č. 2/2018 obce Divina o spôsobe určenia úhrady a výške úhrady za sociálne služby Obcou Divina sa zrušuje VZN č. 6/2011 obce Divina o spôsobe určenia úhrady a výške úhrady za sociálne služby poskytované Obcou Divina schválené uznesením číslo 81/2010 zo dňa 10. decembra 2010.

 **Ing. Emil Molko**

 **starosta obce**

Návrh VZN č. 2/2018 vyvesený dňa: 29. 01. 2018

VZN č. 2/2018 schválené uznesením č. 10/2018 16. 02. 2018

VZN č. 2/2018 vyhlásené dňa: 19. 02. 2018

VZN č. 2/2018 účinné od: 01. 05. 2018